Sondre Mulongo Nystrøm

Sondre Mulongo Nystrøm (født 21. juni 1994 født i Kenya, oppvokst i Øyer i Norge), også kjent som Sondrey, er en norsk sanger, låtskriver og tidligere sprinter.

Bakgrunn 
Nystrøm og tvillingsøsteren ble født i en fjellandsby i Kenya, nær grensen til Uganda, 21. juni 1994. Moren døde i barsel, og de to spedbarna ble overlevert det norske misjonærparet Margrethe Bagstad og Svein Nystrøm. De drev et senter for gatebarn i Kenya og adopterte tvillingene. Da barna var seks år gamle, flyttet familien til Øyer i Gudbrandsdalen.

Sondre Nystrøm begynte tidlig med musikk og har hentet inspirasjon fra blant andre Michael Jackson og Daft Punk samt sjangre som R&B, hiphop og japansk kultur og anime. I 2016 deltok han i talentshowet The Stream på TV 2 og var en av ni deltakere som fikk platekontrakt. Høsten 2019 var han en av deltakerne i konkurransen Stjernekamp på NRK1, der han endte på tredjeplass. Han er en av finalistene i Melodi Grand Prix 2020 med sangen «Take My Time». Sommeren 2019 slapp han debutalbumet DARKR LYFE. I desember 2021 debuterte han som skuespiller i TVNorges julekalender Nissene i bingen, der han spilte rollefiguren «Colin».

Han er utdannet ved musikkskolen Limpi på Lillehammer, og han driver sin egen YouTube-kanal der han fremfører coverlåter. Nystrøm har også drevet aktivt med friidrett og sprint, og har en personlig rekord på 100 meter på 10,78 sekunder. Nystrøm bor i Oslo og jobber med musikk.

Diskografi

Album 

 2019: DARKR LYFE

Singler 

 2020: «Take My Time»
 2019: «A Darker Life»
 2017: «Scream» (sammen med Rebecca Black)
 2016: «Fordi jeg elsker deg»
 2016: «Sweet Dreams»

Referanser

Eksterne lenker 
 
 

Norske sangere
Norske sprintere
Nordmenn av kenyansk opphav
Norske tvillinger
Personer fra Øyer kommune
Deltakere i Melodi Grand Prix 2020
Deltakere i Stjernekamp
Nordmenn født i Kenya
Adopterte nordmenn